
Езикът е най-мощното средство, чрез което хората общуват помеж- 
ду си, като изразяват своите мисли, чувства и желания, а чрез писмените 
знаци за звуковете и техните съчетания в думи съхраняват за вечни вре- 
мена постиженията на своя дух. 

Колкото контактът между членовете на дадена общност е бил по- 
чест, толкова по-голямо единство е имало в техния сзик, и обратно -- кол- 
кото по-изолирано са живеели частите на тая общност, толкова повече 
разлики са се явявали в езика им по звукове, граматични форми и строеж 
на изреченията. А за да се стигне до това, причините са от най-различно 
естество: 1) географски -- пресечеността на терена от високи планински 
вериги, 2) политически -- преселения под натиска на други народи, 
3) търговски -- общуване със съседни народи по реки и морета, 4) исто- 
рически -- племенна или феодална раздробеност, 5) смешеия с други 
народи било като завоеватели, било като заварени остатъци от победено 
население, било като колонисти по мирен -- търговски -- път, 6) иконо- 
мически -- единство на пазарите и свобода на групиране на населението 
по производствени нужди, източници и средства. 

При наличието на толкова причини, които са влияли благоприятно 
или неблагоприятно за духовните връзки между частите на дадена 06- 
шщност, едва ли има в света език, който да няма свои диалектни разно- 
видности. Но съществуват основни белези, които са заседнали дълбоко 
в отделните говорни цялости и като общи за всички ги обединяват в 
едно стройно цяло. Върху тях се изгражда и единният книжовен език, 
стоящ над всички говорни разлики. 

ългарският език е бил също под силното влияние на всички спо- 
менати причини. Големи планински вериги пресичат българската земя 
-надлъж и шир и стоят като високи прегради между частите на един и 
същ народ. Исторически погледнато пък, през българската земя са ми- 
навали много народи, развивали се големи исторически събития, ставали 
са големи размествания на населението под натиска на византийски и 


българското население от отделни области напускало родните огнища, 
за да се спаси от заколенис, и бягало в чужбина или в по-тихи места, 
а на негово място се настанявало друго население -- българско или ино- 
родно. Особено бежанците от Тракия и Македония в свободна Бълга- 
рия, на брой със стотици хиляди, са изменяли физиономията на цели 
области, като на мястото на турското или гръцкото население се наста- 
гявали те к му давали национален български колорит. Край нас или 
между нас са живеели турци, гърпи, власи, албанци и др. и също са 
влияли върху езика ни. Но въпреки всичко това мощта на българския 
език е била толкова голяма и силата на духовното наследство от мина- 
лите велики времена толкова внушителна, че духовното единство на на- 
шия народ е останало незасегнато в основите си. Не случайно българ- 
ската народностна култура имала най-голям авторитет сред южните и 
източните славяни от средата на 1Х до ХГУ в. и нашето народностно 
възраждане през Х1Х в. се опря ка нейната безсмъртна традиция. И 
само така може да се обясни цялостното историческо развитие на: бъл- 
гарския език по единен път върху целия простор на българската земя. 
Като разглеждаме езика на българските паметници от времето на Кли- 
мент Охридски и видим колко съвременният ни български език се е от- 
далечил от тогавашния, ние оставаме удивени как това отдалечаване е 
вървяло закономерно и едновременно по всички български краища. Ево- 
люцията е била поразителна по своето единство и се вършела в предели, 
които езикът ни е отбелязал с един строг печат, покриващ се в. най- 
общи линии с историческите граници, в които се развивал държавният 
ни живот в древността. И което е най-удивително, закономерното раз- 
витие на езика ни е вървяло неизменно и през вековете на робствого 
под турците, така че, когато възроденият български народ постепенно 
се освободи от черковнославянската книжовна традиция, се видя с еди- 
нен нов език в едни здрави рамки, които днес обединяват всички. от- 
делни говори от разните български краища. Това говори, че в нашия 
народ е живял единен дух, във всички негови разклонения е действу- 
вала една и съща закономерност. 

Нека затова се спрем най-първо на тая закономерност, която го от- 
зичава от всички други славянски езици. Ето нейните неизменни бе- 
лези: 


1. Българският език единствен от всички славянски езици е изгу- 
бил склонението на имената (падежните форми) и от синтетичен станал 
аналитичен. Казано с по-прости думи, това значи, че вместо да се изра- 
зява граматическото значение на думите чрез измененията на техните 
окончания, се използуват предлози, а самото име (съществително, при- 
лагателно и пр.) остава неизменно или се мени само по число или род. 
Например на руски имаме: я люблю отца, то писал отцу, он пришел с 
отцом, на български ще гласи: аз обичам бащата, ти пишеш на бащата, 
той дойде с бащата. На руски думата отец мени окончанията си, а на 
български формата бащата остава неизменена. , 


2. Губейки склоненията, българският език единствен от всички 
славянски езици е развил членна форма, отделна за трите рода и две- 
те числа на имената и с това още по-лесно минал към аналитичност. 

3. Докато всички други славянски езици имат неопределителна гла- 
голна форма (инфинитив), българският език се освободил от нея и я 
заместил с аналитични форми за отделните времена. На руски: я не м0- 
гу говорите, я буду говорить, надо итти (аз не мога да говоря, аз ще 
говоря, трябва да се отиде) -- неопределителната форма е неизменна, 
а на български се замества с форма за сегашно или бъдеще време или 
с безлична форма. 

Тези три основни черти са най-очебиещите. Чрез тях веднага може 
да бъде позната българската реч. Освен тях обаче съществуват и дру- 
ги, присъщи единствено на българския език. Те са: 

4. Аналитично образуване на степените за сравнение на прилага- 
телните и наречията, а в известни случаи и на съществителните и гла- 
голите чрез частиците по- и най- пред думата, която запазва неизмене- 
на началната си форма. Например: добър (добрият), по-добър (10-006- 
рият), най-добър (най-добрият); горе, по-горе, най-горе: ти си пб юнак 
от него, той е най юнак между всички; тебе пб те бива; аз най обичан 
приказките на Андерсен. В другите славянски езици това явление в 
такъв размер е непознато; сравнителна степен те образуват чрез изме- 
пение на положителната степен. Няма степенуване нито при имената, 
нито при глаголите. Например в сръбския език: 

добар -- бои -- на!бо/Би; зелен -- зеленши -- назеленши 

хрбав -- гори -- на гори; редак - реби -- нареби и пр. 

Тук наистина има частица на/, но се прибавя към сравнителната степен. 

5. Бъдеще време българският език образува също по аналити- 
чен път - с помощта на частицата ЩЕ (в разните й варианти) и се- 
ташно време на глагола, докато в руския или сръбския език това става 
чрез сегашно време на спомагателния глагол и инфинитива: 

я буди читато, ти будешв читато... мо: будем читатв... 

Та Ру читати, ти Веш читати... ми Вемо читати..... «итайцу, читайенмо. 

6. Българският език единствен си служи с двойното лично место- 
имение или с удвояване на обекта при имената и местоименията: 

мене ме обичат; тебе ти пращат подарък; Ивана го хвалят... 
На сръбски би било само с пълната форма на местоимението: 

мене воле; теби ша“Ву поклон; “ована хвале... 

7. Преизказното наклонение, което представява голямо богат- 
ство от изразни средства, е присъщо само на българския език. Напри- 
мер: 
Другарите ми разказваха, че при падането аз 

-- съм изгубил съзнание (минало свършено); 

- уж съм бил изгубил съзнание (минало неопределено); 

-- насмалко щял съм да изгубя съзнание (бъдеще в мина- 
лото). 

С тези си особености българският език е очертал в общи линии 
следните свои географски граници: на север р. Дунав от Тимок до Чер- 
но море, на изток -- Черно море, на юг -- недалеч от Бяло море, а на 
запад и югозапад приблизително линията, която научно са установили 
авторитетните учени: Стефан Веркович - сръбски фолклорист и етно- 
граф, и професор А. Селищев - голям руски славист. За западните и 


Е) 


южните граници на българския език Веркович говори особено обстой- 
но в съчинецията си „Народне песме македонских бугара“ (Белград, 
1860) и в „Топографическо-етнографический очерк Македонии“ (Петер- 
бург, 1889). Ето един цитат от второто съчинение, в което по-основно и 
сбито е очертана югозападната и западната българска езикова гра- 
ница: 

„Границата на юг се определя от р. Бистрица от нейните извори 
до устието й, след това от Хортач, Вавро, Коломента, Какаво и Ерисово. 
На север от споменатите реки преобладава българският език...“ Към 
север, „като се почне от оная точка, откъдето тръгва планинската ве- 
рига, която отделя Призренския санджак от Шкодренския, границата 
между българското и сръбското племе съставяват високите вериги на: 
Шар, които се протягат чак до Качаник, където се съединяват с така 
наречената Скопска Черна гора... От Качаник до р. Морава границата. 
минава по по-горе посочената Скопска Черна гора. Границата между 
българите и сърбите, обитаващи в Косовската равнина, е р. Морава... 
От р. Морава чак до Дунава... разговорният език... е еднакъв с езика 
на македонските и тракийските българи...“ (стр. 43--44). < 

Изследванията на Веркович, които той правел цели 30 години, на- 
пълно се потвърждават и от други сръбски учени, като Милован Вида- 
кович (1833), др Йован Суботич (1845), Йован Гаврилович (1863), Ту- 
мински (1868), А. Хаджич (1870), Васа Пелагич (1879) и др. 

За отбелязване е, че приблизително същата граница откъм запад: 
е посочена и от авторитетния за скопските учени Кърсте Мисирков в 
неговия етюд „Към въпроса за пограничната линия между българския. 
и сърбо-хърватския езици“, обнародван в сп. „Българска сбирка“, 
год. ХУП, кн. |и2, 1910/11 г. На страница 100 в книга 2 на списанието, 
той пише дословно: „Границата между българския и сърбо-хърватския: 
език и народ е линията, която се захваща от десния бряг на Сава, вър- 
ви на юг по водораздела на Колубара и Морава, след това по тоя ча, 
Сръбска Морава и Ибър към Скадър до Адриатическо море.“ 

За югозападната граница пък още по-нови и по-конкретни данни 
намираме у авторитетния руски лингвист проф А. Селищев в неговата 
обстойна статия „Днешната югозападна граница на българската говор- 
на област“, обнародвана в сп. „Македонски преглед“, год. У1, кн. 1, 
1930 г. като част от съчинението му „Славяно-албански отношения“. Ето, 
една съкратена извадка от нея: 

„Българската югозападна езикова погранична линия, като се поч- 
не от планинските вериги на Горуша и Грамос и от р. Белица на юг, 
извива от селото Слимица към изток и по-нататък към север, към бъл- 
гарското село Лобаница и към българо-албанското градче Биглища... 
Отива на северозападна посока... От с. Подбуче тя се отправя към 
ожния бряг на Охридското езеро, към българския манастир „Св. 
Наум“... От Струга пограничната линия отива на запад от Дрин... По- 
нататък... на северозапад от хребета на Голо Бърдо... От селото Тор- 
бочани... преминава на другата страна на Дрин... надлъж по Дрин... 
Оттук, при хълма Кенок, границата се извива на изток към българското. 
мохамеданско село Жерноница и по-нататък към Мавровите ханове... 
към Рудока планина, към превала Враца и към селата на Призренската 

гора, разположена между Шар планина, Рудока планина и Коритник... 
От Гора... на североизток през Шар планина, от нейния връх Любо- 
трън и оттам на изток, северно от българското село Рогачево, отива 
към положкия Дервент при Вардар и по-нататък на североизток към 
Скопска Черна гора...“ (стр. 1-3). 

Сравнени, тримата цитирани автори в нищо не си противоречат. 
Това говори за точността на изследванията им, макар и в различни го- 
дини и при различни обстоятелства. 

Няма съмнение, че в така очертаните граници се среща инородно 
население: албанци, турци, гърци, потурчени, погърчени или посърбени 
българи, но докъдето в тия граници звучи език с посочените особености, 
той е български, строго обособен, различен от всички други там. 

Обаче в границите, които българският език си е начертал, са дей- 
ствували мощно посочените географски, исторически, политически и 
икономически фактори, който са създали доста голямо разнообразие 
от народни говори. В тия говори се кръстосват редица особености, кон- 
то не са общи на всички, но се срещат в такива съчетания, че дават 
особена физиономия на всеки отделен говор. Чрез тях говорите едно- 
временно си приличат с едни и се различават от други, но така, че се 
получава една сложна, верижна връзка помежду им. По тоя начин бъл- 
гарските народни говори са свързани помежду си двояко: чрез общите 
белези, които ги обединяват в едно езиково цяло, независимо от второ- 
степенните различия, и чрез частните, присъщи само на група говори, 
които се обединяват пак в едно цяло, но вече по верижна връзка. Си- 
лата на тази връзка се чувствува особено много в приликата на ония 
говори, които географски са твърде отдалечени един от друг, като напр, 
смолянският в Родопите и миячкият (галичко-реканският) чак към Ал- 
банските планини в Македония или шопският говор по Искър и мизий- 
ските говори към Дунава и Черно море. Това ярко ще проличи в след- 
ващото изложение. 

Преди това обаче трябва да отбележим следното: понеже връзките 
между локалните говори се кръстосват най-причудливо, класификация- 
та им в диалектни групи е мъчна и твърде условна. Наистина, в бъл- 
гарската диалектология се говори за една класификация въз основа на 
географските области, но тя е повече ориентационна. Според нея съще-. 
ствуват така наречените териториални диалекти: 1) източни говори -- 
които се подразделят на мизийски, балкански и рупски, всеки с подго- 
вори; 2) западни говори - които се подразделят на северозападни, 
югозападни и преходни. Но тъй като всеки от тях с частните си белези 
не представява нещо неповторимо в другите, а се кръстосва с тях в 
много отношения, пие няма да описваме всеки от тях поотделно, а ще” 
разгледаме диалектните прилики и разлики по десетина основни белега 
и няколко езикови форми, които са от естество да оставят особено впе- 
чатление от дадения говор, като му придават индивидуален колорит. 
Без да смятаме, че с това ще изчерпим прегледа на диалектните разли- 
зия в българския език, все пак въз основа ца тия белези и форми ще 
имаме представа за отделните различия между българските говори, но 
същевременно и за тяхното неразривно единство. 

Ето едно сбито изложение: 


1. НАЙ-ОБЩОТО ДЕЛЕНИЕ НА БЪЛГАРСКИТЕ ГОВОРИ 


г То е ясно очертано по ятовия изговор, т. е. по изговора на старо- 
българския ЯТ (Ъ - едвойно). Едни български говори го произнасяг 
като Я: мляко, хляб, вяра, дядо, видях, изгърмя, пл и в говора ще про- 
звучи: ДЯ00, ии вля голЯяма вяра“, а други - като Е във всички слу- 
чаи: вера, млвко, хлеб, 0600, видвх, изгърмех, пе и ще звучи: „Дедо ми 
вле голема вера“. По този основен белег българските говори се делят 
на източни и западни. Границата между тях, т. н. ЯТОВА ГРАНИЦА, 
върви в едри линии по следните географски обекти: устието на р. Вит, 
през западната част на Никополско, после малко източно от Луковит и 
Плевен, после западно от Ловеч, западно от Тетевен, Пирдоп, Панаго- 
рище, стига източно от Ихтиман, но западно от Пазарджик, пресича Раз- 
лога, минава западно от Гоце Делчев, спуска се източно от Петрич, но 
западно от Демирхисар (Валовища), върви източно от Кукуш и стига 
до Солун, като обхваща селата недалеч от този град: Сухо, Зарово, Не- 
гован, Градобор. В областта на якането остават Сярско, Драмско, Гоце 
Делчевско, източната половина на Солунско чак до р. Места, г. е, цяла 
Източна Макелония.+ - 

Якането като често срещан белег на езика прави особено впечатле- 
ние. Подобно явление имаме и в сърбо-хърватския език, където старият 
ЯТ преминал в Е, ИЧЕ и И: млеко, илшеко, млико. 


2. ГОВОРИ СПОРЕД ЗАСТЪПВАНЕТО НА ГОЛЯМАТА 
СТАРОБЪЛГАРСКА НОСОВКА -- 


Някога този знак се произнасял като О" (носове). Според произно- 
шението на тая носовка днес всички български говори -- независимо да- 
ли якат или не -- се делят на следните групи: 

а) Ъ -- говори. Те изговарят голямата носовка като днешното Ъ: 
ръка, мъж, зъб, път, дъб, мъка, тъпан и пр. Такова произношение е въз- 
прието от книжовния ни език. Така се говори в по-големия брой българ- 
ски селища, като например Видинско, Ломско, Никополско, Панагюр- 
ско, Търновско, Русенско, Старозагорско, Ямболско, Казанлъшко, Чир- 
панско, Ловешко, Плевенско, Пловдивско, Странджанско, Тракия, Кот- 
ленско и пр. В Македония такова произношение намираме в южната и 
западната й част до Албанските планини, а именно: Гостиварско, Дебър- 
ско, Стружко, Охридско, Преспанско, Леринско, Костурско, Гевгелий- 
ско, Дойранско, Воденско, Кукушко, Солунско, Сярско, Демирхисарско, 


#в по-далечното минало якането било повсеместно явление в българските земи, 
като достигало и до крайния югозапад. Според неотдавна открития във Ватиканската. 
библиотека българо-гръцки речник от средата на ХУГ в. на костурски говор (с. Богат- 
ско), това личи в много примери: хляб, желязо, вядро, коляно, сяжен, простряно, невя- 
ста, ряка (река), вятер, сячиво и пр. : 

++ В части от Костурско и Солунско (с, Сухо) се среща старобългарско произно-" 
шение на голямата носовка - ЪМ, ЪН, в думите БЪНДА (бъда), ДЪМБ (дъб), 
ЗЪМБ (зъб), ГЪМБА (гъба), КРЪНГ (кръг), КЪНДЕЛЯ (къделя), ПЪНДАР (пъ- 
дар), РЪНКА (ръка), СЪМБОТА (събота), ГЪЛЪМБ (гълъб). А в крайния юг, към 
с. Нестрам, произношението е ОМ: ДОМБ, ЗОМБ или рядко ОН: ЖЕЛОНД (желъд). 

Дунавската равнина (Кулско, Видинско, Плевенско и пр.). В югозапад- 
ните говори тя преобладава, но се смесва с К (кь) и Г" (гь). В Само- 
ковско замяната е на ШЧ. Така ек в Южна Македония в отделни обла- 
сти. Така например ШТ - ЖД се чува в Гевгелийско, Воденско, Дой- 
ранско, Солунско, Пиянец, Малешевията и отчасти в Щипско, докато 
ШЧ - ЖП (ждж) се чува чак към Албанските планини -- в Стружко, 
Охридско, Преспанско, Костурско, Леринско, Кайлярско, Банско, Бла- 
гоевградско, Кукушко, Воденско (смесено), Кайлярско и др. По 
тоя начин по тия места ще се чуе: „В моята къща (каща или кашча) све- 
ти свешча нощем (нощя). Снощи вечер щерка ми щеше да пострада. 
Имам една дреща с леща. На междата (межджата) имаше чужди деца“. 

6) Говори със замяна К” (кь) - Г" (гь). Тя звучи в думи като 
следните: ноко, свекя, врекя, лекя, пракя, кверка; мегю, мегя, рагям, ве- 
гви, прегя, ъргя, вигя и др. Как звучи това, личи от следния текст: „Во 
мята кукя садти свекя ндкье. Имам една врекя со лекя. На мееята йма- 
ше тгьи Обца“. (Примерът е на прилепски говор). 

Такава замяна намираме главно в част от западна и северна Ма- 
кедония (Кумановско, Кратовско, Щипско, Скопско, Велешко, Тиквеш- 
ко, Прилепско, Кичевско, Битолско). Както се каза по-горе, в остана- 
лата част на Македония замяната ес ШТ (ШЧ) ижд (Ждж). 

Тук обаче трябва да отбележим две неща: 

1) Както ще се посочи по-подробно на друго място, замяната на ШТ 
с К се среща и в югоизточните и доста западни български говори, за- 
стъпено в частицата за бъдеще време, която в тях гласи КЕ: ке дойда 
ке пиша. Така е в странджанския и тракийския говор, така си в гово- 
рите на източно Софийско, Самоковско, Ихтиманско и пр. 

2) Звуковете К и Г” обаче се срещат сами по себе в много повече 
български говори, но вече развити не по пътя на замяната на! Ц # да 
по пътя на омекчаването (палатализацията) на съгласните Ти Д. Така 
например в Малкотърновско ще чуем: бракье, цвеквг, момчекя (момче- 
та), ливагье, пъкь, девеко (девет), оцекь (оцет); в Котел, Елена, Дряно- 
во ще прозвучи: гяду (дядо), гьевер (девер), гьете (дете), вигях, зекь 
(зет), стукь (студ); в Родопите, около Широка Лъка, веднага ще напра- 
ви впечатление на всекиго: вигвех, вогоеница, волькь, живоко, хогвъл 
(ходел) и пр. Същото явление е и в доста западни говори: в Пиянечко, 
Кюстендилско Краище и в Западна Македония. Но думи, като бракя, 
ливагье, цвекое, госкье, грозгье и пр., както и частицата КЬЕ се срещат 
от сдиния до другия край на българската земя. 

в) Говори със замяна Ч-Ш (дж). Чува се в думи като след- 
ните: ноч, леча, свеча, вреча; меджа, раджа, веджи, преджа. Така се го- 
вори в Трънско, Белоградчишко, Брезнишко, Босилеградско -- в преход- 
ните говори. 


4. ГОВОРИ СПОРЕД ИЗМЕНЕНИЕТО (ПРЕГЛАСА) НА СТАРИТЕ 
ЕРОВИ ГЛАСНИ Ъ, БЬБ 


В старобългарския език Ъ и Б имали отделно звучение, което в 
днешните ни говори отчасти се запазило, а отчасти двете гласни са се 

взравнили или преминали в друга гласна: А, О или Е. По тоя начин има- 
ме следните говори: 

а) Говори със запазена ерова гласна. Получават се 
два случая: в единия Ъ остава неизменен, т. е. Ъ - Ъ: сън, дъжд, бъз, 
зъшка, зълва, лъжица, тъкмо, бъчва, лъже, дъска; в другия случай Ь се 
изравнил с Ъ, т. е. БЬ - Ъ: някога е било дено, пьсь, а сега се произнася 
дън, пъс. Така са получили ново произношение в следните думи: старъц, 
съга (сега), лъсно, тънък, мъгла, цъфти или цвъти, тъмно, пон, шъпна, 
овън, силън, грозън. 

В книжовния ни език са застъпени и двата случая: първият напъл- 
по, вторият -- частично, казва се: тонък, мъгла, пън, тъмно, но: ден, сега, 
пес, лесно. 

Звучението на двете ерови гласни като Ъ имаме в преходните го- 
вори: Трънски, Брезнишки, Белоградчишки, Босилеградски, Куманов- 
ски, Скопска Черна гора, Кривопаланечко, Кратовско, а в източните 
български говори такова явление се отбелязва в Родопите -- в областта 
Рупчос, в така наречения хвойненски говор (с. Хвойна, Наречен, Бачко- 
во и пр.). По тия места говорът с тези особености би звучал по следния 
начин: 

„Едън. старъц рече: „Добър дън, момче. Съга има тънка мъгла, та 
лъсно можеш да стигнеш до едън дзът (зид): зад тоя дзът има пъс, гле- 
дай да го излъжеш със нещо -- да не те уапе.“ 

6) Говори със заместване на еровата гласнасА. 
Думите получават следното звучение: сан, даж(д), баз, вашка, бачва, 
лажица, лаже, даска, касно, танак, мйгла, сабера, пан (пън), данак, пе- 
сак, петак, оган, саина се, момак и др. Така се говори в Ботевградско, 
Ихтиманско, Врачанско, източно Софийско, Самоковско, Пирдопско, 
Разложко, отчасти в Прилепско, Битолско, Велешко (лажи, магла, ла- 
жица). В тия области се чува: „Дай ми танка даска. Векве е касно, сан 
ме налегна. Ете и даж(д) иде, не те лажа.“ 

в) Говори със замества не на еровата гласна с 
О или О. Сега вече горепосочените думи звучат като: сдн, дж (0), вбш- 
ка, ббчва, сббери, тйнок, ложа, вднка, мбгла, дгон, песок, петок, мдмок, 
тежок, Оббиток, и пр. Така се приказва в Родопите, Станкедимитровско, 
Кюстендилско, Пиянец, Благоевградско, Петричко (не във всички слу- 
чаи), както и в Прилепско, Кичевско, Галичко -- Реканско, Велешко, Би- 
толско, Охридско, Тетовско, Радовишко, Щипско, Гевгелийско, Воденско, 
Костурско и пр., но не навсякъде стопроцентово (в Прилеп: дожд, сон, 
но: млагла вм. могла). Примери от Прилепско: „Гежок сон ме ндлегна. 
Мбмокот го собйраше добйтоко по дождо.“ 

г) Заместване на еровата гласна с Е. Чува се сви 
(сън), деш (дъжд), пен (пън), бечва (бъчва). Това се среща само в Те- 
тевенския и Еркечкия говор (в Поморийско и Варненско -- две села). 


5. ГОВОРИ СПОРЕД УПОТРЕБАТА НА СЪГЛАСНАТА Х. 


Съгласната Х с твърде колеблива в българските говори. Някъде тя 
се застъпва пълно - и в началото, и в средата, и в края на думата; ня- 

къде -- само частично, а в много говори тя липсва или се замества с В. 
или Ф. По тоя начин имаме пак групи говори: 

а) С пълна употреба 7 на“ Х. Чува се: бях, хубав, видяхме, 
слух, плъх, харесвам, хора, махам и пр. Така е в книжовния ни език, 8. 
народните говори в Родопите, в централните говори (Габровско, Трев- 
венско, Троянско, Ловешко, Карловско, Калоферско, Тракия (Хасков- 
ско, Харманлийско, Свиленградско, Елховско), Гоце Делчевско, Солун- 
ско. : 

6) Счастична употреба на Х. Съгласната Х се изпуска в 
началото на думите и в средата между две гласни, така че се получава 
звучението: ляб, (хляб), убаво, бееме, оди, дуа, снаа, ора (хора), връх, 
влах, кожух, дойдъх и пр. Такава употреба на Х господствува в повечето: 
български говори, между които и говорите в Гевгелийско, Воденско, Ку- 
кушко, Демирхисарско, Солунско, Сярско, Дойранско, Петричко, Пия- 
нец, Малешевията (непоследователно). Там ще се чуе: Убаво б ме се: 
наредйли със снаа ми. На връх Кдледа дбйдъх с кожух у тях (них).“ 

в) Само с придихателно загатване на Х. Това става 
предимно на края на думата, но има случаи и в началото: (х)айдуци, 
(х)арно, (х)убав, сна(х)а, дойдо(х), реко(х), виде(х), мисли(х). Така 
звучи говорът в Софийско, Пиянец, Кумановско (отчасти), Кратовско, 
Радовишко, Щипско, Кочанско, Паланечко, Скопска Черна гора и др.“ 

г) Пълно изпускане на Х. Чупа се само: бвие, ийни, мъ 
(мъх), гре, орй (срах), снда, ляп, дди, дрей (дрехи), йбус (хубост), 
вид0 (виддх -- видях), чу (чух), дойддме, дъ (дъх) и пр. Това намираме в 
говорите на Варненско, Севлиевско, Свищовско, Пиянешко, Кюстен- 
дилско, Трънско, Белоградчишко, Брезнишко, Босилеградско, Цариброд- 
ско, Скопско, Велешко, Тиквешията, Прилепско, Битолско, Кичевско и пр. 

д) Преминаване във Вили. Това виждаме в следните при- 
мери: мува (мувъ-- муха), крадява (крадяха), бява (бяха); сиромаф 
или сюрмаф, намериф, натувариф, снава (снаха), чакафме, уфо (ухо), 
уво (ухо), праф (прах), страф, чуф. Това явление е доста разпростра- 
нено в говорите на Шуменско, Казанлъшко, Троянско, Габровско. и в 
Западна Македония: Скопско, Прилепско, Битолско, Кичевско, Велешко, 
Охридско, Реканско, Тетовско, Кумановско, т. е. в говори, пространстве- 
но много отдалечени един от друг. . 


6. ГОВОРИ СПОРЕД УПОТРЕБАТА НА СЪГЛАСНАТА Ф 

Съгласната Ф с по начало чужда на българския език. Но тя е за- 
седнала в доста наши говори под чуждо влияние, предимно в чуждите 
думи: фенер, кафе, кофа, фурна и пр. Обикновено тя се замества със 
звучната В, която на края на думите звучи като Ф: лоф (лов), отзиф 
(отзив). Затова имаме говори: 

а) С преминаване на Ф във В. Споменатите думи звучат 
като венер, вурна, каве, ватиф (хванах), виде (фиде), вира (фира), 60- 


Це Това придихателно загатване може да се тълкува и като удължение на слас- 
ната поради изчезването на съгласната х. 

стан (фустан), вес (фес), авион (афион), вамилия (фамилия), ванела 
(фанела), вабрика (фабрика) и пр. Тъй се чува в мизийските говори 
(главно в Шумен), отчасти в преходните говори: Трънско, Брезнишко, 
Босилеградско, Кумановско и пр. В Западна Македония това явление с. 
силно в прилепските села, в Кичевско, Битолски Демирхисар и пр. 

6) Със запазване на Ф. В останалите български говори ф се 
запазва. : 


7. ГОВОРИ СПОРЕД РЕДУКЦИЯТА НА НЕУДАРЕНИ ГЛАСНИ 


Редукцията на неударените гласни е присъща само на отделни на- 
родни говори. Но тя е такова явление, което дава ярка физиономия на 
дадения говор и веднага бие в очи като рязка разлика по звучност ог 
другите говори. При редукцията една неударена гласна се замества с 
друга, съседна на нея по учленение, и то: Ас Ъ, ОсУ, Ес И или Ъ. Ре- 
дукцията е диалектно явление, което няма отражение в книжовния език, 
макар че в говора на ония българи, чийто местен говор показва редук- 
ция, се чувствува това явление в книжовния им говор, при произноше- 
нието. По тоя начин имаме 4 групи говори: 

а) Без редукция. Това е в книжовния език, в западните говори 
и в цяла Западна Македония. Примери: баща, дарове, зелено, девет, по- 
падията, ясното небе, рекох, сватбата и пр. 

6) Частична редукция. Тук гласната А се замества с Ъ, а О: 
с У или Ъ, както личи в следните примери: бъща, зелвну, Одруве, пъ- 
Одшътъ, Яснуту нббу, рекъх, свдтбътъ, глъвйтъ и пр. С такава редукция 
се отличават говорите смолянски, широколъшки (в Родопите), южните 
тракийски говори (Първомайско, Хасковско, Харманлийско, Свилей- 
градско), Кайлярско, Разложко, Костурско и пр. 

в) Пълна редукция. Гласните се заместват по посочения по- 
горе ред: Ас Ъили У, Ос У, Ес И или Ъ. Тогава получаваме следното 
звучение: зилднуту, девит, пупъдйътъ, мисб, църйцъ, нъ дават и пр. Тази 
редукция е типична за говорите в Сливенско, Свищовско, Търновско, Ст. 
Загорско, Троянско, Котленско, Чирпанско, в Тракия, в Родопите (в 01- 
делни говори), а в Македония тази редукция обхваща Гевгелийско, Во- 
денско, Мъгленско, Дойранско, Кукушко, Солунско, Сярско, Петричко. 
(непоследователно). 

Образци от Чирпанско: „Ймълу ино времи идйн цар, чи 
мидгу усюрмъшал и припаннъл и ймъл той девйът дъщири. Сига, къту 
усюрмъшал, хукнъл дъ бягъ.. 

Образци от Воден ско: „Излизвл сднъж деду Гдспут дъ си 
извйде люйту нъ земйътъ. Видел ъдну урач -- си дръ. ГОоспут гу дубли- 
жил и му веле: „Ка ти Оде ръбот” тъ, синку, ти спдре?“ -- „Ех, деду, съ 
мъчъм, ъмъ и Бок ки пуможи...“ 


8. ГОВОРИ СПОРЕД ИЗГОВОРА НА СЪЧЕТАНИЯТА ЪЛ-- ДЪн ЪР - РЪ 


В народните говори тези групи съгласни имат различна форма н 
«също дават колорит на езика. Съществуват няколко варианта: 

а) Съчетания ЪЛ--ЛЪ, ЪР-РЪ. Срещаме ги в думи, като след- 
ните: гълтан -- глътка, мълча - млъкна, слънце, сълзи, жлъч, кълва -- 
клъвна, кръв - кървав, връх - върховен, върба -- Връбница, гърне -- 
-грънчар. Както се вижда, Б застава ту пред, ту след Л или Р закономер- 
но -- според правилото да се избегне натрупването на повече съгласни. 
Това е възприето в книжовния ни език и в повечето източни говори, глав- 
но в централните балкански говори, върху които почива той. 

6) Само съчетанието ЪЛ и ЪР. Разликата от горепосоченото 
се чувствува само в случаите, когато има натрупване на повече съглас- 
ни, както се вижда в думите: вълк, дълг, жълт, пълно, ябълка, кълве, 
тълтна, пълх (плъх); върба, Върбница, сърп, кърф, гърк, гърцки, сърце, 
т. е. не се спазва книжовното правило и във всички случаи Ъ е пред Л 
или Р. Така е в говорите в Панагюрско, Банско (само за ЪР), Велешко, 
Щипско, Галичко -- Реканско, Гостиварско, Дебърско, Леринско, Ко- 
«стурско, Воденско, Кайлярско, Солунско, Кумановско (не повсеместно), 
а в единични случаи в Скопско и Тетовско (дълго, сълзи)... Ефектът от 
този говор е близък до книжовния. 

в) Само съчетанието ЛЪ и РЪ. Ето примери: влък, длъг, 
плъх, глътка, жлът, жлъч, слъзи, слънце, клъна се, плъно; кръв, сръп, 
връба, на връха, мрътав, цръна, пръва, сръце. Така се говори в Пирдоп- 
«ко, Софийско, Разложко (само за РЪ -- без Банско), отчасти в Трънско, 
Кумановско, Ениджевардарско и в говора на ловешките помаци (галат- 
ския говор). Единични случаи в Скопско (длъг, слънце) и в Тетовско 
(слъзе, длъг). 

Ефектът от тези говори е по-особен при случаите, които накърняват 
книжовното правило, особено като зачестят, както е в следните изрече- 
ния: „Клъне жената и слъзи рони. На връха на връбата црън гарван 
грачи.“ 

г) Изпускане на Л от съчетанието ЪЛ-ЛЪ. Например: 
дек, жъто, пъно, дъго, сънце, съзи, гътам, въна, ябъка, бъа (бълха), пъх 
(плъх), мъзе, (мълзи). Това е характерно за говора в Станкедимитровско 
(ожната част), Разложко, Благоевградско, Малешевско, Пиянец, (Пех- 
чево, Берово), Кочанско, Тиквешко, Марийово, Петричко, Кюстендилско 
(отчасти). С тази особеност говорът по тия места също звучи малко 
странно: „Вък да те изеде. Къне жената и съзи гъта, та напъни бело 
гърло.“ 

д) Изменениев ОЛ и ОР. При такова съчетание думите звучат 
малко по руски: вдлк, ждлто, пблно, дблго, сбнце, сдлзи, гдлтам, вдлна, 
-яболка, болха (бблва), мдлзи; абржа, дбржа, вдрба, да скдрша, 
пдрф, кбрф... Така се говори в Родопите (Смолянско, Чепинско), а в 
Македония: само съчетанието ОЛ -- в Прилепско, Битолско, Кичевско, 
Битолски Демирхисар, Поречията, Крушовско, Тетовско (с оттенък ОУ: 
воулк), Преспа (също), Охридско, а съчетанието ОР се среща у торбеши- 
те в Скопско („кя скорша“). И това звукосъчетание дава особен коло- 

рит на говора: „Кблни жената и сблзи рдни. Волк да те Яди. На вбрво- 
на вбрбата гдрван лист ддржи“. 

е) Замяна на цялото съчетание с У. Това виждаме в ду- 
мите: вук, жуто, дуго, пуно, вуна, ябука и пр. Това се среща в Ихтимач- 
ско (отчасти), Самоковско (смесено с ЪЛ), Станкедимитровско, Кюстей- 
дилско, Каменишко (западно от Кюстендил), Трънско, Брезнишко, Скоп- 
ско, Кр. Паланка, Кумановско. Но в тия говори няма единство в това 
отношение, защото се казва вик, вина, мичи, музе, пун, но и: съза, гътам, 
кънем се, жът, сънце, дъбок: в Кумановско: кълне, прокълне, глътка 
и пр. 


9. ГОВОРИ СПОРЕД УДАРЕНИЕТО. 


Ударението в българския език е динамично; само в отделни говори“ 
то е постоянно в известен смисъл. С оглед на него имаме четири разно- 
видности в говорите: 

а) С непостоянно (алтернативно) ударение. То не с- 
подчинено на никакъв строг закон и може да пада на всяка по ред срич- 
ка. При това при членуването или във формата за множествено число 
то може да се мести: вятър -- ветрове, бряг -- брегът - бреговЕ. Такова 
е ударението в книжовния ни език и в най-големия брой народни говори, 
без обаче да има еднаквост за всяка дума: хддих -- ходйх, 0бед -- обяд и 
т. н. Това ударение дава най-големи възможности в поезията за съвър- 
шена и разнообразна ритмика. В Македония то е отлика на говорите в 
Кумановско, Скопска Черна гора, Кратовско, Радовишко, Щипско, Ко- 
чанско, Струмишко, Паланечко, Св. Николско, Пиянец, Малешевията, 
Благоевградско, Разложко, Гевгелийско, Воденско, Кукушко, Дойран- 
ско, Сярско, Гоцеделчевско и пр. 

6) Сударение на втората сричка от края. Примери: 
воденица, София, бугйрски, голема, гдлем, големи, врйта, учено, дете, 
отйде дбма. Само при членуването не се спазва това правило: големи -- 
голвмите. Така се говори в Костурско, Леринско, Кайлярско, Тиквешко. 
В повечето случаи то прави впечатление като книжовното. 

в) Сударение на третата сричка от края. Примери: 
воденица, воденйчари, воденичйрите: Сдфия, бфгарски, гблема, дтиде: 
дчено ддте... Такава закономерност показват говорите само в Западна 
Македония между Вардар и Черна до нейния завой и на запад от тях. 
Това са говорите на Скопско (без Скопска Черна гора), Велешко, Те- 
товско, Битолско, Кичевско, Прилепско (без Марийово), Ресенско, Ох- 
ридско, Стружко, Реканско. Как звучат тези говори по ударение се виж-- 
да в следната песен от Прилепско: 

шчо ми дойдоа турци дебрани, 
ми кондйсаа в Смдлани. 

Я побараа сестра Мария, 
гюзель Петкана невеста... 

г) Сдве ударения: Среща се в думи като следните: Яребица, кй- 
терйца, краставица, работете, гдспойцата и пр. -- многосрични думи. Та- 
кова ударение имат говорите в Разлога и в Родопите (Чепинско). 


13. 


10. ГОВОРИ СПОРЕД ЧЛЕННАТА ФОРМА НА ИМЕНАТА. 


Аналитичното развитие на българския език е отишло дотам, че в пе- 
товите разклонения са се развили три основни вида член, и то за трите 
рода и двете числа на съществителните, прилагателните, числителните 
имена и местоименията. При това един от тия три вида член -- книжов- 
ният, има и свои разновидности, типични за отделни говори. Нека ги раз- 
гледаме накъсо: 

а) Говори с определителна членниа форма - ЪТ, 

ТА, - ТО, - ТЕ, -ТА. Този член е единствено възприет в книжовния 
ни език, както следва: моливът, водата, зърното, моливите, водите, зър- 
ната. Но този вид членна форма има и свои разновидности за мъжки род 
ед. число в народните говори по произношение и пълнота, някои от кои- 
то не са книжовни: Те са: 

1) с пълен член зам. род ед. число - ЪТ: човекът, 
волът, градът, мъжът. Той е книжовен и най-разпространен в го- 
ворите на Габровско, Ловешко, Севлиевско, Тревненско, Карловско, Ка- 
лоферско, Казанлъшко, Странджанско, Котелско, Еленско, Дряновско, 
Трънско, а в Македония: в Кумановско, Кратовско и др., където се чува: 
Малйът брат рекнал: „Не мож" да га носу темянът!“ А братът, по-ста- 
рйът рекнал: „Пали га!“ 

2) с пълен член зам. род на-- ОТ: човекот, волот,гр а- 
дот, мажот. Такъв член се среща в Родопите (Смолянско и Чепин- 
ско). Тетевенско, Велинградско, а в Македония -- в повечето говори, но 
с непостоянна по пълнота форма. 

3) с непълен член за м род - Ъ: градъ, човекъ, 
волъ, мъжъ. Тази форма се приближава до непълния член в кни- 
жовния език и се среща в Панагюрско, Видинско, Ломско, Оряхово, Пле- 
венско, Търновско, Габровско. 

4) с непълен член за м. род на-- А: града, човека, вдла, 
мъжа. И тая форма е близка до книжовния непълен член и се среща в 
Пирдопско, Луковитско, Ботевградско, Ихтиманско и др. 

5) с непълен член на - О: градо (градо), човвко, вдло, мъжо, 
(мйжо). Този член е твърде разпространен в мизийските говори (особе- 
но в Шуменско), Самоковско и в цяла Западна България. (Врачанско, 
Софийско, Благоевградско, Разлога, Петричко, Пиянец). Успоредно с 
пълната форма -- ОТ този член се употребява в Скопско, Велешко, При- 
лепско, Битолско, Кичевско, Охридско, Щипско, Кочанско, Костурско 
и пр. 

Произходът на определителния член -ЪТ, - ТА, - ТО и пр. идва от 
старобългарското показателно местоимение ТЪ, ТА, ТО. 

Особен случай представява членът за ж. род на съгласна; той е 
също -- ЪТ: радостът, хубостът (в Габровско), и членът за множ. число 
ТО за думи с окончание за мн. ч. на Е: офиаре-то, гълъбе-то, българето. 
“Среща се в Разложко, Пиянечко, Малешевията и пр. 

Трябва също да се подчертае, че разликата между пълния и непъл- 
вия член не е строго приложима. В практическия говор -- даже в кни- 
жовния ни език -- господствува най-много непълният член в двете си 

форми: на Аин О. Също така в текущия говор не е строга разликата меж- 
ду краткия член Аи Ъ, тъй като при произношението в повечето случаи 
се чува междинен звук А?. 

6) Говори с тройна членна форма. В отделни български 
говори, покрай определителния член ът (ОТ) се срещат още два вида 
показателен член, с който се означават близки или далечни за говори- 
теля предмети, Употребяват се при разговорната форма. Членът за по- 
казване на съвсем близки до говорителя предмети за трите рода и двете 
числа е: - ЪВ (ОВ), -ВА, -ВО, -ВЕ, -ВА: ученикъв (учеников), учи- 
телкава, селово, ученициве, учителкиве, селава. Тази членна форма се 
развила от старобългарското показателно местоимение ОВЪ, ОВА, ОВО. 
Употребява се за словесно посочване па предметите по следния начин: 
„Вземи книгава, ластилово, моливъв (моливов)“. Слушателят веднага 
разбира, че предметите са в ръцете на говорителя или съвсем край него 
и се насочва към тях, ако е далече. Същото е и за предметите в близост: 
„Заведи човъкъв (човеков) при татко ти.“ Ако предметите са отдалече- 
пи от говорителя, той си служи с друг показателен член -- пак за трите 
рода и двете числа: - ЪН (ОН), -НА, -НО, -НЕ, -НА: учемикън (уче- 
никон), учителкана, селоно, ученицине, учителкине, селана. Тази членна 
форма се развила от старобългарското показателно местоимение ОНЪ, 
ОНА, ОНО. Явно е, че и двата вида член имат значение почти само в 
разговорната реч, когато говорителят се обръща към своя събеседник и 
насочва вниманието му към отделните предмети в зависимост от тяхната 
отдалеченост от него. Например майка се обръща към дъщеря си: „По- 
викай женана и детено при нас да си починат“ (значи те са били по-да- 
леч, но след като са дошли близо, майката отново казва): „Хайде сега 
дай на женава и детево по един стол, приближи я малана маса до тях, 
покрия с покривкава и ги почерпи от нашето грозде“. Тук са-употребени 
трите вида член. : 

Употребата на двата вида показателни членове се среща в трънския 
говор, а в Македония ги намираме в Кумановско (северната част), Скоп- 
ско, Велешко, Прилепско, Охридско, Тетовско, Галичко -- Реканско, 
Крушовско, Кичевско, Поречията. В Родопите тройната членна форма 
се среща в смолянския, хвойненския и широколъшкия говор, обаче вме- 
сто показателната форма - ОВ, - ВА, - ВО там се употребява - ОС, 
(-Ъс), СА, СО, СЕ: лаждс, женаса, детесо, женйсе. Тази членна фор- 
ма се развила от старобългарското показателно месгоимение СЪ, СИ, 
СЕ. 

Във всички останали говори съществува само членната форма ЪТ, 
ТА, ТО. В Македония двете показателни форми не съществуват в Щип- 
ско, Малешевията, Струмишко, Гевгелийско, Воденско, Костурско, Ле- 
ринско, Разложко, Петричко, Пиянешко, Благоевградско, Солунско, Сяр- 
ско и пр. 

Двойната показателна членна форма е ценна потънкост в изразни- 
те средства подобно на френското сеш-с, сеш- 4 (и би трябвало 
да намери място в книжовния ни сзик. 


11. ГОВОРИ СПОРЕД ОКОНЧАНИЕТО НА | Л. ЕД. ЧИСЛО, СЕГ. ВРЕМЕ НА. 
ГЛАГОЛИТЕ. ОТ И П СПРЕЖЕНИЕ 


Колкото и да изглежда на пръв поглед незначителна, разликата 
на говорите според окончанието на първо лице ед. число, сегашно време 
на глаголите прави впечатление поради честотата на случаите. В това 
отношение имаме три типа говори: 

а) С окончание на Ъ: пишъ, седъ (седйъ), беръ, мегъ. Среща 
се в говорите на Габровско, Тревненско, Троянско, Ловешко, Карловско, 
Калоферско. Това окончание е близко до книжовното, което се колебас 
между ЪнА. 

6) Сокончание на А: пиша, седа, бера, мета, носа, върва, тича. 
има, кажа. Тази форма е постоянно явление в говорите на Сливенско, 
Ямболско, Бургаско, Новозагорско, Старозагорско, Чирпанско, Ботев:- 
градско, източно Софийско, Самоковско, Кюстендилско, Радомирско, а 
в Македония - в Дебърско, Гостиварско, Галичко -- Реканско (обхва- 
ща и ПП спрежение), Преспа, Костурско, Леринско, Стружко, Сярско, 
част от Велешко (Клепата), части от Скопско (торбешите), Солунско,. 
Пиянец, Малешевията, Разложко, Благоевградско и др. 

в) С окончание на М: лишам (пишем), спим (спили), берам. 
метам, ходим и пр. Така се говори в преходните говори в Трънско, Брез- 
нишко, Белоградчишко, Царибродско, Босилеградско; също в Берков- 
ско, Родопите (Смолянско), Панагюрско, Кюстендилско, Софийско, Бо- 
тевградско, а в Македония: в Скопско, Велешко, Прилепско, Битолско, 
Охридско, Кичевско, Щипско, Кочанско, Гевгелийско, Воденско, Кукуш- 
кои пр. 

Разликата между говори с окончание на М от останалите говори се 
чувствува добре в текстове като следните: 

1) „В петък аз отивам първо па пазар да купя месо, после мат 
да се върна у дома, да седна да пиша на домашните.“ 

2) „В петък аз одим първо на пазар да купам (купим) месо, после 
бързам да се върнем дома, да седнем (седнам) да пишем (пишам) на. 
домашните.“ 

Съществуват и особени случаи: с окончание У: да дойду, да види, 
както ев Кумановско и Скопска Черна гора, с окончание О: аз берд, 
плетд, метд, както е в някои говори в Родопите; с окончание Е: аз мдле, 
гдне, отворг и пр. - както е в Чепинско. 


12. ГОВОРИ СПОРЕД ОКОНЧАНИЕТО НА ПЪРВО ЛИЦЕ ЕДИНСТВЕНО ЧИСЛО 
МИНАЛО НЕСВЪРШЕНО ВРЕМЕ НА ГЛАГОЛИТЕ 


< едни говори това окончание е Х, в други В (Ф), ав трети - ШЕ. 

На Х минало несвършено време завършва в книжовния език и в по- 

вечето народни говори в България. В Македония се среща редовно в Гев- 

гелийско, Воденско, Кукушко, Дойранско, Костурско (отчасти), Пиянец, 
Малешевията и пр. 

С окончание В (Ф) - пишев (ф), работеф, чиф, утидоф, чакаф. 

кафме, бява, крадява - се отличават говорите в Шуменско, Троянско, 
Габровско, а в Македония: в Скопско, Тетовско, Прилепско, Велешко. 
Битолско, Охридско, Тиквешията. Й 

5 окончание ШЕ --я мислеше, аз пишеше, четеше, работеше - 
завършва | л., ед. число минало несвр. време в говора на Плевенско, Ми- 
хайловградско, Босилеградско, Белоградчишко, Кюстендилско, Костур- 
ско, Пиянец, Кумановско. А във Видинско особено явление е окончание- 
то ШЕМ: аз имашем, играешем, сечешем и пр. Но тези форми са огра- 
ничени по селища. 


13. ГОВОРИ СПОРЕД УПОТРЕБАТА НА ЛИЧНОТО МЕСТОИМЕНИЕ ЗА 11 ЛИЦЕ 


Голям брой български говори, може би една третина, се отличават 
с употребата на личното местоимение ОН. ОНА, ОНО, ОНИ. Това са го- 
ворите в Софийско, Врачанско, Видинско, Стаикедимитровско, Трънско, 
Самоковско, Радомирско, Кюстендилско, Ломско, Босилеградско и пр., 
а в Македония: в Кумановско, Скопско, Тетовско, Велешко, Щипско, 
Малешевията, Пиянец, Гевгелийско, Дойранско, Петричко, Ениджевар- 
дарско, Тиквешията, 

В останалите български говори, както и в книжовния ни език се упо- 
требява личното местоимение ТОЙ, ТЯ (ТАА) ТО (ТОО), ТЕ (ТИЕ). В 
Македония това е редовно явление в Прилепско, Кичевско, Поречията. 
Битолско, Ресенско, Охридско, Костурско, Леринско, Демирхисарско, 
Солунско, Сярско, Кукушко, Разложко и др. 


14. УПОТРЕБАТА НА ЧАСТИЦАТА ЗА БЪДЕЩЕ ВРЕМЕ В РАЗНИТЕ ГОВОРИ 


Частицата за образуване па бъдеще време в книжовния език е ЩЕ: 
ще дойда, ще пиша, ще говоря и пр. Така е и в централните балкански 
говори, върху които почива книжовният език. Но в останалите говори 
частицата за бъдеще време има много разновидности и може да се каже, 
четяе най-пъстрото езиково явление в нашия език. Тези разновидности 
са ШЕ, ШИ, ШЪ, ЖА, ЖЪ, ЗА (31), СА, КЬЕ, КЯ, ЧЕ. , 

Разновидността ШЕ - ше пиша, ше чета - е втора по раз- 
пространение в България и обхваща Оряховско, Белослатинско, Михай- 
ловградско, Врачанско, изт. Софийско, Бургаско, Ивайловградско, Тър- 
повско, Провадийско, Разградско и др. Разновидността ШИ е само ре- 
дукция от ШЕ. Тя се среща в Елховско, Ямболско, Новозагорско, Карно- 
батско и пр. 

Разновидността ШЪ -- ше пиша, шъ чета, шъ работя - е 
също много разпространена по България, и то в Плевенско, Староза- 
горско, Г. Оряховско, Коларовградско, Смолянско, Г. Делчевско (често), 
Казанлъшко и пр, с 

Разновидността ЖА (ЖЪ) -- жа пиша, жъ дойда -- с редов- 
но явление в Пловдивско, Първомайско, Чирпанско, части от Староза- 
горско, Ямболско, Тополовградско, Харманлийско, Никополско, Свищов- 

ско, Родопите. В Македония то се среща частично в Костурско: с. Дра- 
ничево и към Несрам. А 

Разновидността ЗА (ЗЪ) - за пиша, зъ работя -- се употре- 
бява в Хасковско, Асеновградско, Ивайловградско, Тутраканско, Русен- 
ско, Беленско. В Македония се среща само в Костурско - с. Несрам и 
около него и в цялата Костенария. В Банат така говорят преселниците 
българи. 

Разновидността СА - са ида, са пиша -- се среща в южно- 
тракийските говори. Тя е под гръцко влияние и вече изчезва. 

Разновидността КЬЕ (КЕ, КЯ, КЮ) -- кое дойда, кя кажа, кю 
работиме -- е също много разпространена както в западните, така и в из- 
точните говори. В западните говори преобладава във изт. Софийско, Са- 
моковско, Разложко (без Банско), Г. Делчевско (части), Петричко, Бла- 
гоевградско; в източните говори: в тракийските говори (Първомайско, 
Хасковско, Харманлийско, Свиленградско, Тополовградско, Елховско, 
Малкотърновско и др.). В Западна Македония така говорят повечето се- 
лища. В Реканско - Галичко (мияците) казват КЯ: кл дойда, кя ка- 
жеш, кя идет: в Ихтиманско пък (Костенец, Самоковско) се среща и 
КЮ: кю кажа, кю вида. 

Разновидността ЧЕ е типична за Видинско, Ломско, Бело- 
градчишко, западно Софийско, Самоковско, Радомирско, Станкедимит- 
ровско, Кюстендилско, Банско, Трънско и др.: я че ти кажем, що че ти 
кажем, ти не че прекажеш, иначе че се каеш. 


С това обаче не се изчерпват отделните диалектни различия в бъл- 
гарския език. Но повече подробности не са необходими, защото другите 
разлики са много локални, несъществени. Над всички разновидности 
стои книжовният български език със своите общи и господствуващи 0со- 
бености, чрез които той присъствува във всеки отделен говор. Чрез твор- 
чеството на майсторите на словото той се обогатява от тях и става мощ- 
но средство за изграждане на духовното единство на всички българи от 
изток и запад, от север и юг. Затова дълг е на всеки българин да го 08- 
ладява до съвършенство. Докато отделният диалект ни свързва с род- 
ното място -- с неговия бит, нрави, обичаи, песни, приказки и мили спо- 
мени, книжовният език със своите многостранни богатства ни изважда 
от тесния езиков простор, като ни дава крила за полет под широкото 
родно небе. Напуснем ли това небе по каквато и да е причина, цялата 
родина пак застава край нас чрез книжовния език. А ония българи, коп- 
то чужденецът е успял да откъсне от общата майка, за да ги погълне, 
книжовният език става закрила на народностното им съществувание 
като постоянна връзка с дука на неделимата родина, отразен в нейното 
минало и култура, в нейните въжделения. 

По тоя начин пътят от диалекта, с който сме закърмени, към кни- 
жовния език, с който сме се възвисили, е път към народностното ни без- 
смъртие. 

